stanford-oval/wikipedia huggingface dataset:
Abel Adams

Abel Adams
Abel Adams (alun perin Aapeli Korhonen) (14. maaliskuuta 1879 Karttula – 14. heinäkuuta 1938 Helsinki) oli suomalainen elokuvatuottaja ja Adams Filmi Oy:n perustaja.
Maanviljelijän poikana syntynyt Adams aloitti uransa kauppa-apulaisena Rautalammilla ja sen jälkeen vuodesta 1896 Urjalassa. Hän muutti Helsinkiin 1898 ja toimi siellä liikealalla. Adams matkusti vuonna 1902 siirtolaiseksi Yhdysvaltoihin ja muutti siellä nimensä. Hän kiersi siellä parissakymmenessä osavaltiossa työskennellen aluksi muun muassa metsä- ja kaivostöissä sekä karpalonpoimijana ja kielitaidon vähitellen karttuessa kauppamatkustajana ja valokuvaustarvikeliikkeen omistajana. Sairastuttuaan reumatismiin Adams palasi Suomeen toukokuussa 1912. Hän parantui taudistaan Kirvun luonnonparantolassa ja oli aikeissa palata joulukuussa Yhdysvaltoihin. Hän kuitenkin päätti ostaa Helsingissä Fredrikinkatu 25:ssä sijainneen elokuvateatterin.
Adams osti vuoden 1913 lopulla toisen teatterinsa ja toi kesällä 1914 ensimmäiset elokuvansa Suomeen. Adamsin ulkomaisia edustuksia olivat muun muassa yhdysvaltalainen United Artists Films ja Saksan suurin elokuvavalmistamo UFA (vuodesta 1933 alkaen). Suomen itsenäistymisen jälkeen Adamsin elokuvateatteriketju laajeni muualle Suomeen, aluksi Sortavalaan, Hyvinkäälle, Turkuun ja Lahteen. Vuoden 1926 lopussa hän omisti seitsemän teatteria, joista neljä oli Helsingissä. 1927 aiempi Adamsin Filmitoimisto muutettiin osakeyhtiöksi, Adams Filmi Oy:ksi. Elokuvateattereita varten perustettiin erillinen Oy Filminäyttämö. Sen lippulaivateatteri oli helmikuussa 1936 avattu 800-paikkainen Bio Rex, Viljo Revellin suunnittelemassa Helsingin Lasipalatsissa. Vuoden 1937 lopussa yhtiöllä oli 13 teatteria Suomen seitsemässä suurimmassa kaupungissa ja se oli Suomen suurin.
Adamsin aloitteesta perustettiin vuonna 1923 elokuva-alan keskusjärjestöä, Suomen Biografiliitto (nykyinen Suomen Filmikamari). Hän oli järjestön ensimmäinen puheenjohtaja vuoteen 1931 ja uudelleen 1935–1937. Jo 1920-luvulta lähtien Adams rahoitti useita suomalaisia näytelmiäelokuvia, joiden ensi-illat olivat sitten Adamsin teattereissa. Adams tuotti Teuvo Tulion kolme ensimmäistä elokuvaa (muun muassa Regina Linnanheimon tähdittämät Taistelu Heikkilän talosta ja Nuorena nukkunut). Adams kuoli heinäkuussa 1938 leukemiaan ja juhannuksena vilustuttuaan saamaansa keuhkokuumeeseen.
Syyskuussa 1986 Jukka ja Juha Mäkelän omistama Finnkino Oy osti Adams Filmin, Thomas Adamsin omistaman Savoy-Filmin ja Oy Kinoston osake-enemmistöt. Näin Adams Filmistä tuli osa Finnkinon konsernia.
Perhe

Aapeli Korhosen eli myöhemmin Abel Adamsin vanhemmat olivat maanviljelijä Aatami Korhonen ja Emma Huuskonen. Adamsin puoliso oli vuodesta 1916 ulkomaankirjeenvaihtaja Signe Maria Öhman (1885–1973, vuodesta 1945 af Forselles). Signestä tuli Adamsin kuoltua Adamsin yhtiön toimitusjohtaja. Tehtävä siirtyi vuonna 1958 heidän tyttärelleen Felicialle. Felician pojat Thomas Adams ja Kari Holma edustivat yhtiössä kolmatta sukupolvea.
Aiheesta muualla

Kolme miljoonaa metriä elokuvaa on Adams lähettänyt Suomen kansan katseltavaksi. Filmivuokraaja ja kettujenkasvattaja Aapeli Adams Seuran kameran lähikuvassa, Seura, 04.12.1935, nro 49, s. 25, Kansalliskirjaston digitaaliset aineistot
| --- | --- |
Auktoriteettitunnisteet: Henkilöt :  Elonet  Kansallisbiografia  Biografiasampo
Tuomas Tuohino

Tuomas Tuohino eli Korpraali Loo (22. elokuuta 1784 Hyrynsalmi – 24. tammikuuta 1863 Oulu) oli suomalainen Oulussa asunut työmies, yövartija ja Suomen sodan veteraani. Hänen sotamuistelmansa ilmestyivät Oulun Wiikko-Sanomissa 1858–1859.
Tuohino eli korpraali Loo (Luu) osallistui Suomen sotaan Savon jääkärirykmentin Kajaanin pataljoonan riveissä. Hänen sotansa alkoi Rautalammin Koivikon kylässä käydystä kahakasta. Kajaanin pataljoonan komentajan eversti Gustaf Fahlanderin johtama joukko vetäytyi sitten veneillä Konnevettä pitkin Suonenjoelle jossa Loo eksyi viiden muun sotilaan kanssa joksikin aikaa pääjoukosta. Karttulasta Fahlanderin joukot marssivat Kuopioon ja edelleen Toivalaan jossa he osallistuivat Sandelsin johtamaan Toivalan puolustukseen. Korpraali Loo osallistui tällöin veneillä tehtyihin partioretkiin joilla häirittiin Kuopioon saapuneita venäläisiä. Korpraali Loon sotamuistelmat päättyivät Virran taisteluun Iisalmessa ja Sandelsin joukkojen vetäytymiseen kohti Oulua. Hänen keskeneräisiksi jääneet sotamuistelmansa ilmestyivät 1858–1859 Oulun Wiikko-Sanomissa, muistiinkirjoittajana lienee ollut lehden toimittaja, pastori Johan Bäckwall.
Suomen sodan jälkeen Tuohino asettui Ouluun, josta hän osti 1822 tonttimaan itselleen ja asui Linnankatu 25:ssä sijainneessa vaatimattomassa mökissään. Hän oli työmiehenä, proomumiehenä ja viimeksi kaupungin yövartijana ja vankihuoneen vahtimiehenä. Oulun museossa on tallella joitain hänen käyttämiään työkaluja kuten höyliä.
Columbo

| Columbo |
| --- | --- |
 Näyttelijä Peter Falk (1973), komisario Columbon esittäjä.
Tyyli:  rikossarja
Kestoaika:  n. 70–100 min
Luoja(t):  Richard Levinson William Link
Pääosissa:  Peter Falk
Alkuperämaa:   Yhdysvallat
Alkuperäiskieli:  englanti
Verkko:  NBC
Esitetty:  20.2.1968 – 30.1.2003
Jaksoja:  69
Aiheesta muualla
IMDb
Columbo on yhdysvaltalainen television rikossarja, jonka loivat Richard Levinson ja William Link. Pilottielokuva lähetettiin vuonna 1968. Sarjaa esitettiin säännöllisesti Yhdysvalloissa vuosina 1971–1978 ja satunnaisesti 1989–2003. Peter Falk esitti sarjan pääroolissa komisario Columboa, Los Angelesin poliisin henkirikoksiin erikoistunutta rikostutkijaa.
Päähenkilö

Columbo on nuhjuiseen popliinitakkiin pukeutunut, sikareita sauhutteleva, vanhalla Peugeot 403:lla ajeleva, ensivaikutelmaltaan hieman hidasälyiseltä vaikuttava komisario. Todellisuudessa Columbo kuitenkin käyttää ylikunnioittavaa asennettaan ja hajamielistä persoonaansa harkitusti tuudittaakseen rikoksista epäillyt väärään turvallisuudentunteeseen.
Columbo selvittää tapaukset kiinnittämällä äärimmäisen tarkkaa huomiota epäillyn kertoman tarinan pienimpiinkin epäjohdonmukaisuuksiin sekä piinaamalla epäiltyä, kunnes tämä joutuu tunnustamaan tekonsa. Yksi Columbon tavaramerkeistä on poistuessaan joko pysähtyä ovensuuhun tai palata hetkeä myöhemmin kysymään ”vielä yhtä asiaa” epäillyltä. Lauseen tarkoitus on saada epäillyn pasmat sekaisin juuri kun tämä oli ehtinyt huokaista helpotuksesta.
Columbon etunimeä ei koskaan ollut tarkoitus paljastaa katsojille. Ensimmäisen tuotantokauden jaksossa ”Kuollut paino” Columbo kuitenkin näyttää kameralle henkilötodistustaan, johon sarjan rekvisiittavastaava oli omatoimisesti kirjoittanut nimikirjoituksen ”Frank Columbo”. Nimi paljastui vasta kun katsojat pystyivät tutkimaan sarjaa videonauhuriensa avulla. Toinen sääntö oli, että Columbon vaimoa ei koskaan nähdä sarjassa, vaikka komisario puhuukin hänestä toistuvasti. Vaimon nimeksi kerrotaan myöhemmässä spin-off-sarjassa ”Kate”.
Toisella tuotantokaudella sarja sai päähenkilön rinnalle toisen vakiohahmon, koiran, rodultaan basset hound. Aluksi Columbo kyselee muilta ehdotuksia koiransa nimeksi, kunnes päätyy kutsumaan sitä vain Koiraksi.
Sarjan kuvaus

Televisiokriitikot ja -historioitsijat pitävät merkittävänä tapaa, jolla sarja käänsi päälaelleen perinteisen ”kuka sen teki?” -kaavan kliseet. Tyypillisessä murhamysteerissä murhaajan identiteettiä ei paljasteta ennen tarinan loppuhuipennusta, ja sankari paljastaa tappajaan viittaavia johtolankoja. Useimmissa Columbon jaksoissa katsojat kuitenkin näkevät rikoksen heti alussa ja tietävät tarkalleen, kuka sen teki ja kuinka se tehtiin, vaikka itse murhaa ei aina näytetäkään. Katsojien kannalta ”mysteeri” piilee siinä, mitkä ovat ne johtolangat, joiden perusteella Columbo selvittää ja paljastaa tappajan syyllisyyden. Tämä mahdollistaa sen, että tarina kehkeytyy enemmän rikollisen kuin Columbon itsensä näkökulmasta. Itse asiassa joissakin jaksoissa Columbo ei itse edes näyttäydy kuin vasta puolen tunnin kuluttua tarinan alusta, ja tätä ennen kuvaillaan rikoksen usein mutkikas luonne. Murhan jälkeen yleisö näkee, kuinka rikollinen pyrkii vimmatusti peittelemään jälkiään sitkeän poliisin jahdatessa häntä joka askeleella, kunnes tappaja lopulta tekee kohtalokkaan erehdyksen, ja Columbo nappaa hänet.
Sarjan kaavamaisuus ja Columbon omalaatuiset tavat ovat osa sarjan viehätystä. Koska tappaja on yleensä varakas verrattuna Columbon nähtävästi vaatimattomaan taustaan ja tuloihin, sarja tarjoaa myös joitakin ilmentymiä luokkaristiriidoista. Columbo on kuitenkin epäiltyjä kohtaan aina ystävällinen ja anteeksipyytelevä saapuessaan näiden hienoihin koteihin tai työpaikalle kyselemään, ja juttelee mukavia. Columbon tavoista johtuen tappaja tuntee aluksi olevansa turvassa ja ”auttaa” ilomielin Columboa tämän tutkimuksissa antaen vaihtoehtoisia selityksiä epäselviltä vaikuttaviin kohtiin. Lopulta tappaja kuitenkin ensin ärsyyntyy ja viimein hermostuu huomatessaan Columbon nokkeluuden.
Columbossa on hyvin vähän väkivaltaa tai edes viittauksia siihen. Päähenkilö ei kanna asetta eikä koskaan tappele. Alkuosan murha esitetään joko taiteellisesti kuvattuna, tai se piilotetaan kokonaan katsojalta. Myös sarjan tapahtumapaikka Los Angeles on epätodellisen siisti ja rauhallinen.
Tapahtumapaikat

Columboa kuvattiin pääasiassa Los Angelesissa Kaliforniassa. Koska sarjan pääkonnat olivat yleensä rikkaita, kuvauspaikoiksi vuokrattiin Beverly Hillsin ja Malibun ylellisiä kartanoita, joissa oli tilavat sisäänkäynnit, pitkät käytävät, suuret huoneet ja komeat näköalat. Parhaiten kuvauksiin sopineita kartanoita käytettiin useammassa kuin yhdessä jaksossa. Neljännestä tuotantokaudesta alkaen Columbo alkoi liikkua enemmän myös Los Angelesin seudun ulkopuolella.
Jaksot

Sarjan jaksot ovat kestoltaan (70–100 minuuttia) kokoillan elokuvan mittaisia.
Jotkut näyttelijät ovat esittäneet murhaajaa useissa jaksoissa, mutta roolihahmo on ollut eri. Heistä mainittakoon Robert Culp ja Jack Cassidy (molemmat kolme kertaa), sekä erityisesti Patrick McGoohan, joka näytteli murhaajan osan neljässä jaksossa ja voitti Emmyn kahdesta roolista.
Jaksot > Pilottijaksot

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 1 | Prescription: Murder | Murha lääkärin määräyksestä | 20.2.1968 | IMDb |
| 2 | Ransom for a Dead Man | Lunnaat kuolleesta miehestä | 1.3.1971 | IMDb |
Jaksot > Ensimmäinen kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 3 | Murder by the Book | Mallimurha  | 15.9.1971 | IMDb |
| 4 | Death Lends a Hand | Etsivät keskenään | 6.10.1971 | IMDb |
| 5 | Dead Weight | Kuollut paino | 27.10.1971 | IMDb |
| 6 | Suitable for Framing | Taiteen varjossa | 17.11.1971 | IMDb |
| 7 | Lady in Waiting | Sisar ja veli | 15.12.1971 | IMDb |
| 8 | Short Fuse | Paukkusikareja | 19.1.1972 | IMDb |
| 9 | Blueprint for Murder | Kätköpaikka | 9.2.1972 | IMDb |
Jaksot > Toinen kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 10 | Étude in Black | Synkeä etydi | 17.9.1972 | IMDb |
| 11 | The Greenhouse Jungle | Kasvihuone | 15.10.1972 | IMDb |
| 12 | The Most Crucial Game | Ratkaiseva ottelu | 5.11.1972 | IMDb |
| 13 | Dagger of the Mind | Shakespeare, Columbo ja vahakabinetti | 26.11.1972 | IMDb |
| 14 | Requiem for a Falling Star | Haudattu menneisyys | 21.1.1973 | IMDb |
| 15 | A Stitch in Crime | Vikatikki | 11.2.1973 | IMDb |
| 16 | The Most Dangerous Match | Pelien kuningas | 4.3.1973 | IMDb |
| 17 | Double Shock | Kaksoset | 25.3.1973 | IMDb |
Jaksot > Kolmas kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 18 | Lovely But Lethal | Kuolema kauneuden maailmassa | 23.9.1973 | IMDb |
| 19 | Any Old Port in a Storm | Lohtua viinistä | 7.10.1973 | IMDb |
| 20 | Candidate for Crime | Poliitikko pulassa | 4.11.1973 | IMDb |
| 21 | Double Exposure | Salattu viesti | 16.12.1973 | IMDb |
| 22 | Publish or Perish | Kustannusliike | 18.1.1974 | IMDb |
| 23 | Mind Over Mayhem | Tieteen maailmasta  | 10.2.1974 | IMDb |
| 24 | Swan Song | Joutsenlaulu | 3.3.1974 | IMDb |
| 25 | A Friend in Deed | Ystävä hädässä | 5.5.1974 | IMDb |
Jaksot > Neljäs kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 26 | An Exercise in Fatality | Liiku, muttei liikaa | 15.9.1974 | IMDb |
| 27 | Negative Reaction | Paljastava kamera | 6.10.1974 | IMDb |
| 28 | By Dawn’s Early Light | Pojista miehiä | 27.10.1974 | IMDb |
| 29 | Troubled Waters | Loma merellä | 9.2.1975 | IMDb |
| 30 | Playback | Kuolema kuvaruudussa | 2.3.1975 | IMDb |
| 31 | A Deadly State of Mind | Vaarallista hoitoa | 27.4.1975 | IMDb |
Jaksot > Viides kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 32 | Forgotten Lady | Sammunut tähti | 14.9.1975 | IMDb |
| 33 | A Case of Immunity | Lain yläpuolella | 12.10.1975 | IMDb |
| 34 | Identity Crisis | Kuka kukin on | 2.11.1975 | IMDb |
| 35 | A Matter of Honor | Matadori | 1.2.1976 | IMDb |
| 36 | Now You See Him | Taikatemppu  | 29.2.1976 | IMDb |
| 37 | Last Salute to the Commodore | Viimeinen tervehdys | 2.5.1976 | IMDb |
Jaksot > Kuudes kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 38 | Fade in to Murder | Virkaveljet | 10.10.1976 | IMDb |
| 39 | Old Fashioned Murder | Vanhanaikainen nainen | 28.11.1976 | IMDb |
| 40 | The Bye-Bye Sky High IQ Murder Case | Älykkyyskoe | 22.5.1977 | IMDb |
Jaksot > Seitsemäs kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 41 | Try and Catch Me | Asiantuntijat | 21.11.1977 | IMDb |
| 42 | Murder Under Glass | Murha viinilasissa | 30.1.1978 | IMDb |
| 43 | Make Me a Perfect Murder | Täydellinen rikos  | 25.2.1978 | IMDb |
| 44 | How to Dial a Murder | Näin käytämme puhelinta | 15.4.1978 | IMDb |
| 45 | The Conspirators | Salaliittolaiset  | 13.5.1978 | IMDb |
Jaksot > Kahdeksas kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 46 | Columbo Goes to the Guillotine | Columbo menee giljotiiniin | 6.2.1989 | IMDb |
| 47 | Murder, Smoke, and Shadows | Ei savua ilman tulta | 27.2.1989 | IMDb |
| 48 | Sex and the Married Detective | Seksiä, komisario Columbo! | 3.4.1989 | IMDb |
| 49 | Grand Deceptions | Loistava sotajuoni | 1.5.1989 | IMDb |
| 50 | Murder: A Self Portrait | Murha – taiteilijan omakuva | 25.11.1989 | IMDb |
Jaksot > Yhdeksäs kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 51 | Columbo Cries Wolf | Väärä hälytys | 20.1.1990 | IMDb |
| 52 | Agenda for Murder | Työjärjestys murhalle | 10.2.1990 | IMDb |
| 53 | Rest in Peace, Mrs. Columbo | Lepää rauhassa, rouva Columbo | 31.3.1990 | IMDb |
| 54 | Uneasy Lies the Crown | Kaiken kruunaava murha | 28.4.1990 | IMDb |
| 55 | Murder in Malibu | Murha Malibussa | 14.5.1990 | IMDb |
Jaksot > Kymmenes kausi

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 56 | Columbo Goes to College | Columbo menee koulun penkille | 9.12.1990 | IMDb |
| 57 | Caution: Murder Can Be Hazardous to Your Health | Varoitus: murha vaarantaa terveytesi | 20.2.1991 | IMDb |
| 58 | Columbo and the Murder of a Rock Star | Rocktähden kuolema | 29.4.1991 | IMDb |
| 59 | Death Hits the Jackpot | Kuolema vie päävoiton | 15.12.1991 | IMDb |
| 60 | No Time to Die | Ei aikaa kuolla | 15.3.1992 | IMDb |
| 61 | ”A Bird in the Hand…” | Parempi pyy pivossa | 22.11.1992 | IMDb |
| 62 | It’s All in the Game | Uhkapelurit | 31.10.1993 | IMDb |
| 63 | Butterfly in Shades of Grey | Harmaa perhonen | 10.1.1994 | IMDb |
Jaksot > Erikoisjaksot

| # | Alkuperäinen nimi | Suomenkielinen nimi | Esityspäivä  Yhdysvalloissa | IMDb- linkki |
| --- | --- | --- | --- | --- |
| 64 | Undercover | Komisario valepuvussa | 2.5.1994 | IMDb |
| 65 | Strange Bedfellows | Oudot yhteistyökumppanit | 8.5.1995 | IMDb |
| 66 | A Trace of Murder – 25th Anniversary Movie | Murhan jäljet | 15.5.1997 | IMDb |
| 67 | Ashes to Ashes | Tuliset paikat | 8.10.1998 | IMDb |
| 68 | Murder With Too Many Notes | Murha nuotilleen | 12.3.2001 | IMDb |
| 69 | Columbo Likes the Nightlife | Columbo yöelämässä | 30.1.2003 | IMDb |
DVD-julkaisut

Sarjan kaikki jaksot ovat ilmestyneet DVD:llä Suomessa.
Aiheesta muualla

Kuvia tai muita tiedostoja aiheesta Columbo Wikimedia Commonsissa
Ultimate Columbo Site (englanniksi)
Encyclopedia of Television (Arkistoitu – Internet Archive) (englanniksi)
Prescription: Murder -näytelmän ohjelmalehtisen kansi. Columboa esitti Thomas Mitchell.
Columbo sai toisella tuotantokaudella seurakseen koiran.
Columbon auto, Peugeot 403.
Richard Kiley ja Peter Falk Columbossa 1974.
Rautalammin reitti

Rautalammin vesireitti kuuluu Kymijoen vesistöön, aivan sen latvavesiin, ja ulottuu Pielavedelle asti. Vesireitti jakaantuu Pohjois-Savon ja Keski-Suomen alueille, joskin pieni alue ulottuu myös Etelä-Savon puolelle. Keiteleen kanava yhdistää Rautalammin reitin Päijänteeseen. Reitti on kansainvälisesti merkittävä vesireitti, joka on säilynyt pitkälle erämaisena alueena. Sitä onkin kutsuttu myös kansallisvedeksi (vrt. kansallismaisemat). Reitin varrella sijaitsevat Pielaveden, Keiteleen, Tervon, Rautalammin ja Konneveden kirkonkylät.
Rautalammin reitti on todettu yhdeksi valtakunnan arvokkaimmista reittivesistä. Alueena se on suuri, monimuotoinen ja melko luonnontilainen. Veden laatu on hyvä. Reitin vesissä on tavattu 27 luontaisesti lisääntyvää kalalajia.lähde?
Reitti on sekä suojelu- että virkistyskäyttöarvoltaan merkittävä. Se kuuluu muun muassa koskiensuojelulailla suojeltuihin vesiin ja erityistä suojelua vaativiin vesistöihin. Lisäksi pohjoismaiden ministerineuvoston luonnonsuojelutyöryhmä on luokitellut reitin suojeltavaksi vesistöksi (Nordiske Vassdragvern og inngrep 1990). 1980-luvun alussa oltiin huolissaan kalanviljelylaitosten vaikutuksista reitin alimman järven Kynsiveden ja koko Rautalammin reitin vedenlaatuun.
Rautalammin reitin vesistöalueelle on luotu veneilyä ja melontaa palveleva satama- ja rantautumispaikkaverkosto. Kansallisvesi soveltuu omatoimiseen melontaan ja pienveneilyyn. Melojalle reitillä on sekä suuria selkiä että jokia ja koskia. Veneilijän kannattaa tarkistaa valitsemansa reitin mitoitus: Kansallisveden kanavien syväys on noin 2,4 metriä ja siltojen alikulkukorkeus noin 5,5 metriä. Veneen voi siirtää "kumikanavaa" eli järjestettyä maakuljetusta käyttäen Pielaveden ja Maaningan välillä Saimaan vesialueelle.
Rautalammin vesireitti on vanha kulkutie, jota pitkin hämäläiset eränkävijät liikkuivat Savon metsissä jo 1300-luvulla. Alueella on runsaasti kivikautisia asuinpaikkoja. Rautalammilla Hankavedellä on Toussunlinnan kalliomaalaus ja muun muassa Konneveden saarissa on useita lapinraunioita. Kalliomaalauksia on myös Laukaan Saraakalliolla ja Paanalansaaren Uittovuorella.
Reitin varrella Suonenjoella on Myllykosken kievari ja Vanhamäen toimintakeskus.
Aiheesta muualla

Rautalammin reitti. Pohjois-Savon elinkeino-, liikenne- ja ympäristökeskus.
Rautalammin reitti
Suontienselkä–Paasvesi
Pielavesi – Säviänvirran kanava – Haapajärvi – Pieksänjärvi
Iisvesi – Rasvanki – Virmasvesi – Hirvijärvi–Kallioselkä–Ahveninen–Suovu ‎
Nilakka – Kolun kanava – Äyskoski
Koskelovesi-Miekkavesi – Nokisenkoski – Niinivesi – Säynätsalmen kanava – Iisvesi
Kiesimä – Kerkonkosken kanava – Sonkari – Vesantojärvi – Kiesimän kanava – Neiturin kanava
Konnekoski – Hankavesi – Myhinkoski – Myhinjärvi
Konnevesi – Kellanvirta – Liesvesi – Vanginvesi – Korholankosket – Kynsivesi–Leivonvesi – Simunankoski – Kuusvesi
Armisvesi – Hankavesi – Kuuhankavesi – Venejoki
Lievestuoreenjärvi – Sahinjoki
Uurainen – Nurminen – Ahveninen
Tarvaalankoski – Saraavesi
Hankavesi
Gulliverin retket

| Gulliverin retket> Gulliver's Travels |
| --- | --- |

Alkuperäisteos
Kirjailija:  Jonathan Swift
Julkaistu:  1726
Löydä lisää kirjojaKirjallisuuden teemasivulta
Richard Redgraven kuvitusta Gulliverin retkiin
Gulliverin retket (myös Gulliverin matkat, Gulliverin matkat kaukaisilla mailla, Gulliverin matkat kääpiöiden ja jättiläisten luo ja Gulliverin matkat kääpiöiden ja jättiläisten maassa) on Jonathan Swiftin kirjoittama, neljään osaan jaettu satiiri merimiehen haaksirikoista kummallisiin maihin. Benjamin Motte julkaisi Gulliverin retket kahdessa osassa vuonna 1726. Teoksen nimi oli englanniksi kokonaisuudessaan Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of several Ships. Vuonna 1735 irlantilainen George Faulkner julkaisi Gulliverin retket alkuperäisessä muodossaan ilman Motten tekemiä lisäyksiä.
Tunnetuimmat ovat kaksi ensimmäistä osaa, joista ensimmäisessä Gulliver joutuu kääpiöihmisten asuttamalle Lilliputin saarelle ja toisessa jättiläisten maahan. Synkimmässä neljännessä osassa Swiftin ihmisviha näkyy ihmisten kuvaamisena kuvottaviksi yahoo-olennoiksi. Etenkin ensimmäisistä osista tehtyjen lasten kuvakirjojen myötä Gulliverin retket mielletään usein lastensaduksi, mutta se on alun perin tarkoitettu satiiriksi hallitsijoista, politiikasta ja ihmisluonnosta.
Aiheesta muualla

Wikimedia Commonsissa on kuvia tai muita tiedostoja aiheesta .
Gulliverin retket Gutenberg-projektissa (englanniksi)
Publicliterature.org: Gulliverin retket (Arkistoitu – Internet Archive) teksti ja audio (englanniksi)
Gulliver havaitsee Laputan leijuvan saaren ensimmäistä kertaa.
Hernekasvit

| Hernekasvit |
| --- | --- |
 Herne (Pisum sativum, syn. Lathyrus oleraceus)
Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Aitokaksisirkkaisten ydinryhmä
Kladi::  Rosidit Rosidae
Kladi::  Fabidit Fabidae
Lahko::  Fabales
Heimo::  Hernekasvit Fabaceae  Lindl.
Alaheimot
 Caesalpinioideae  Faboideae  Mimosoideae 
Katso myös
   Hernekasvit Wikispeciesissä   Hernekasvit Commonsissa 
Infobox OKNimi-testi OK: 
Hernekasvit (Fabaceae) on Fabales-lahkoon kuuluva kasviheimo. Se on yksi suurimmista kukkakasvien heimoista noin 650 suvulla ja yli 18 000 lajilla. Heimolle ominainen hedelmätyyppi on palko, ja heimoon kuuluvia kasveja, varsinkin viljeltyjä, sanotaankin myös palkokasveiksi. Heimon kasvien kukissa on yleensä kaksi terälehteä muita huomattavasti suurempia niin, että kukka muistuttaa ulkonäöltään hieman perhosta, mistä johtuu heimosta aikaisemmin käytetty tieteellinen nimi Papilionaceae (lat. papilio = perhonen).
Heimoon kuuluu useita tärkeitä viljelyskasveja. Niitä viljellään varsinkin syötävien, yleensä runsaasti proteiinia sisältävien siementensä vuoksi. Joidenkin hernekasvien palotkin ovat syötäviä. Muutamien hernekasvien, kuten soijapavun siemenistä puristetaan myös kasviöljyjä. Monia heimon kasveja viljellään myös rehuksi.
Hernekasvien juurinystyröissä on bakteereja, jotka sitovat ilmasta typpeä sellaiseen muotoon, että kasvi voi käyttää sitä hyväkseen. Sen vuoksi niiden viljelyssä ei yleensä tarvita typpilannoitteita.
Viljelyskasveja

Tärkeitä viljelyskasveja kuuluu seuraaviin sukuihin:
herneet (Pisum): mm. herne (Pisum sativum)
pavut (Phaseolus): mm. tarhapapu (Phaseolus vulgaris)
pitkäpavut (Vigna): mm. mungopapu (Vigna radiata), adsukipapu (Vigna angularis)
kahviherneet (Cicer): mm. kikherne eli kahviherne (Cicer arietinum)
maapähkinät (Arachis): mm. maapähkinä (Arachis hypogaea)
soijat (Glycine): mm. soijapapu (Glycine max)
linssit (Lens): mm. linssi eli kylvövirvilä (Lens culinaris)
mailaset (Medicago): mm. sinimailanen (Medicago sativa)
virnat (Vicia): mm. härkäpapu (Vicia faba)
Psophocarpus: mm. siipipapu (Psophocarpus tetragonolobus)
apilat (Trifolium): mm. puna-apila (Trifolium pratense)